**Liverpool Football Club** je profesionalni fudbalski klub iz grada Liverpoola, koji se nalazi na sjeverozapadu Engleske. Klub je stalni učesnik engleske Premier lige (Premier League) i jedan je od najuspješnijih klubova u historiji engleskog fudbala. Osvojio je 18 naslova prvaka Engleske (samo Manchester United sa 20 ima više), 7 FA kupova, 8 Liga kupova, 3 UEFA kupa i 6 naslova UEFA Lige prvaka.

Ovaj fudbalski klub osnovan je davne 1892. godine. Ubrzo je stekao veliku popularnost i postao veliki klub osvojivši do 1947. godine 5 Ligaških prvenstava. Liverpool FC je neko vrijeme, bio u nižerangiranom prvenstvu (druga divizija), sve dok klub nije preuzeo menadžer Bill Shankly 1959. godine.

Pod Shanklyjevim vođstvom, Liverpool FC je postigao veliki uspjeh i osvojio 3 Ligaška prvenstva, 2 FA kupa i prvi evropski trofej – UEFA kup. Između 1977. i 1984. godine klub je osvojio čak 4 evropska trofeja, poslije 1990. došao je slab period osvojivši samo jedan naslov UEFA Lige prvaka (2005. godine u Istanbulu).

Katastrofa koja se desila na stadionu Heysel ostavila je veliku mrlju na klub i njegove navijače, jer je 39 navijača Juventusa izgubilo život bježeći od navijača Liverpoola, kada se srušio zid. Međutim, kazna nije zaobišla navijače Liverpoola, tačnije njih 96 je izgubilo život kada se na Hillsboroughu 1989. godine, zbog prenartpanosti stadiona, jedan dio tribine potpuno srušio. Ove nesreće ostavile su veliki trag na engleski i evropski fudbal i dan danas.

Liverpoolov stadion je Anfield, na kojem tim igra od samog osnivanja. Planirano je da se klub do 2011. godine preseli na novi stadion u Stanley parku, ali je zbog ekonomske krize taj projekt odgođen. Fudbalski klub Liverpool ima mnogobrojne navijače za koje se govori da su jedni od najvjernijih i najglasnijih u cijeloj Evropi. Najveći rivali Liverpoola su Everton (gradski rival), Manchester United i Sunderland, a u novije vrijeme i londonski klubovi Arsenal i Chelsea.

|  |
| --- |
|  Trenutna sezona Liverpool FC. |

Historija
---------

Anfield je stadion kojeg je isprva koristio fudbalski klub Everton (1884.-1892.). Međutim, iznajmljivač stadiona i direktor Evertona John Houlding, imao je velikih nesuglasica oko plaćanja za najam stadiona, te je iz tih i drugih finansijskih razloga odlučio da napusti Everton FC.

Na napuštenom Anfieldu, John Houlding odlučio je osnovati novi klub „Everton F.C. and Athletic Grounds Ltd." ili kraće „Everton Athletic", ali je naziv morao biti promijenjen jer je Fudbalski savez Engleske (FA) odbio priznati ime, zato što je klub Everton već postojao. 1892. klub je dobio novi naziv – Liverpool F.C.

Prve sezone Liverpool FC je osvojio Lancashire ligu, te se uspješno plasirao u drugu diviziju, u kojoj su na kraju sezone slavili i postali prvaci. Time su se plasirali u prvu diviziju, te su postali prvaci u sezoni 1900./1901. a kasnije i u sezoni 1905./1906. Do svog prvog finala FA kupa stigli su 1914. ali ih je zaustavio Burnley s 1-0. Na kraju sezone 1921./1922. i 1922./1923. ponovo su postali prvaci, ali su preko 20 godina čekali na novu titulu, kada su 1946./1947. po peti put postali prvaci. Poslije poraza od Arsenala u finalu FA kupa 1950. klub je pretrpio teške trenutke i ispao iz prve divizije u sezoni 1953./1954.

Dolaskom škotskog stručnjaka Billa Shanklya 1959. godine, stanje u klubu se drastično mijenja. Shankly je postao menadžer Liverpoola, otpustio 24 igrača i izmijenio unutrašnjost Anfielda kako bi imao prostorije gdje bi razvijao svoju strategiju. Tu je Shankly, zajedno sa Joeom Faganom, Reubenom Benettom i Bobom Paisleyjem, počeo oblikovati novi tim.

U prvu diviziju Liverpool FC došao je u sezoni 1961./1962. Dvije godine kasnije, klub pod upravom Billa Shanklya, osvojio je naslov prvaka prve divizije, a godinu nakon i prvi FA kup. Dok je Shankly bio menadžer, klub je osvojio još tri naslova: 1965./1966. naslov prvaka Engleske i 1972./1973. naslov prvaka Engleske i UEFA kup. Poslije toga Shankly je otišao u penziju, a na njegovo mjesto došao je njegov asistent Bob Paisley. Paisley je vodio klub od 1974. do 1983. godine. On je bio uspješniji nego njegov prethodnik, te je druge sezone kao menadžer, osvojio naslov prvaka Engleske i UEFA kup. U sezoni 1976./1977. Liverpool je pod vođstvom Paisleya odbranio naslov prvaka Engleske i osvojio Evropski kup po prvi put, ali je zamalo mogao osvojiti i FA kup. Naredne godine Liverpool FC je osvojio 2. mjesto u prvoj diviziji i uspio odbraniti Evropski kup, pri tom osvojivši i Evropski superkup. Bob Paisley bio je najuspješniji menadžer Liverpoola, što svjedoči 21 osvojeni trofej tokom devetogodišnjeg upravljanja klubom. Paisley je s Liverpoolom osvojio: 3 Evropska kupa, UEFA kup, 3 uzastopna Liga kupa i 6 naslova prvaka Engleske.

Paisleyja je nakon penzije (1983.) zamijenio njegov asistent Joe Fagan. Fagan je s Liverpoolom osvojio naslov prvaka Engleske, Liga kup i Evropski kup i postao prvi Englez koji je osvojio 3 trofeja u sezoni. 1985. godine Liverpool FC je ponovo igrao u finalu Evropskog kupa. Protivnik je bio italijanski klub Juventus, a utakmica je odigrana na stadionu Heysel. Prije tog susreta, izbili su neredi, gdje su huligani iz reda Liverpoola probili ogradu koja ih je odvajala od italijanskih navijača, te počeli se tući. Zbog velike težine i pritiska na tribinu, srušio se zid koji je usmrtio 39 navijača Juventusa. Bez obzira na ta dešavanja susret je odigran i Juventus FC je pobijedio s 1-0. Engleski klubovi su, zbog nehumanog ponašanja huligana, dobili zabranu učestvovanja na evropskim takmičenjima od 5 godina, a Liverpool FC od 10 godina. Ta zabrana za Liverpool je kasnije smanjena na 6 godina.

Fagan je dao ostavku nakon katastrofe, a na njegovo mjesto je došao Kenny Dalglish. Dalglish je postigao dobar uspjeh, osvojivši 3 naslova prvaka Engleske i Liga kup. Uspjeh Liverpoola bio je zasjenjen katastrofom na Hillsboroughu, koja se desila na utakmici protiv Nottingham Forresta u polufinalu FA kupa. 15. aprila 1989. zbog prenartpanosti stadiona, tribina na kojoj su bili navijači Liverpoola se srušila, te je u tom momentu život izgubilo 94 navijača, 95. navijač je podlegao zbog povreda nakon 4 dana, a 96. žrtva bila je u komi gotovo 4 godine i nije se probudila. Zbog te katastrofe vlasti su odredile da se stadioni detaljno provjere i da se postave klupe, kako ne bi došlo do prenatrpanosti. Dalglish je 1991. godine napustio Liverpool, a kao razlog naveo je kritikovanja zbog nesreće na Hillsboroughu.

Pobjeda Liverpoola od 3-0 nad Sunderlandom, 2. februara 2008. na stadionu Anfield
Poslije Dalglisha na klupi su bili Ronnie Moran (jednu godinu) i Graeme Souness (dvije godine) koji je uspio osvojiti samo FA kup 1992. 1994. godine na mjesto menadžera došao je Roy Evans koji je vodio klub do 1998. godine, te osvojio 1995. Liga kup. Poznat je po utakmici dekade 1990-ih (izabrana u aprilu 2003. na dodjeli nagrada Premier lige), koja je odigrana na Anfieldu 3. aprila 1996. godine. Liverpool FC je u ovoj utakmici pobijedio Newcastle United s 4-3.

Poslije Evansa, na kormilo je došao Francuz Gérard Houllier. Houllier je u sezoni 2000./2001. osvojio FA kup, Liga kup i UEFA kup. Naredne sezone, Houllier je imao operaciju srčanog mišića, a Liverpool je završio na 2. mjestu iza Arsenala. Poslije toga Houllier nije donio očekivani rezultat, te je na njegovo mjesto 2004. došao Španac Rafael Benítez. Pod vođstvom Beníteza, Liverpool je osvojio naslov UEFA Lige prvaka i FA kup. Liverpool je prve sezone pod palicom Beníteza, završio na 5. mjestu engleske Premier lige, ali je osvojio naslov UEFA Lige prvaka, pobijedivši u Istanbulu 2005. godine AC Milan na penale poslije regularnih 3-3 (poslije penala Liverpool 6-5 AC Milan). U sezoni 2006./2007. klub je završio za potragom investicija, jer su klub preuzeli američki biznismeni George Gillett i Tom Hicks. Te sezone Liverpool je pokušao ponovo osvojiti naslov UEFA Lige prvaka, ali ih je AC Milan ovaj put zaustavio u Atini (AC Milan 2-1 Liverpool FC). U sezoni 2008./2009. Liverpool FC je ostvario najviše bodova u Premier ligi (ukupno 86), te na kraju sezone završio na 2. mjestu iza Manchester Uniteda.
U sezoni 2009./2010. Liverpool sezonu završava na razočaravajućem 7. mjestu te nakon 6 godina menadžer Rafael Benítez odlazi iz kluba sporazumno raskinuvši ugovor.

1.7.2010. uprava kluba predstavila je novog menadžera Liverpoola, Roya Hodgsona, koji je raskinuo ugovor s londonskim klubom Fulham, i potpisao trogodišnji ugovor s Liverpoolom.

Stadion
-------

Stadion "Anfield" - dom fudbalskog kluba Liverpool
Anfield je stadion fudbalskog kluba Liverpool od 1892. godine. Isprva je Anfield imao kapacitet od 20.000 mjesta, ali se vremenom proširivao. Najveća tribina stadion nazvana je The Kop (dobila je ime po čuvenoj bici kod Spion Kopa u Južnoj Africi, gdje je oko 300 vojnika iz Liverpoola poginulo), i imala je kapacitet od 28.000 mjesta, više nego mnogi stadioni u Engleskoj. Po toj tribini neki navijači Liverpoola FC sebe nazivaju Kopites. Tribina je nakon katastrofe u Hillsboroughu prepravljena te joj je kapacitet smanjen na 12.390 sjedećih mjesta. 
Anfield ima 4 tribine koje se različito zovu: The Kop – najveća tribina, Anfield Road – suprotna tribina Kopu i najmanja po veličini (9.074 mjesta), Main Stand (12.227 mjesta) i Centenary Stand (11.762 mjesta). Trenutni kapacitet stadiona Anfield je 45.276 sjedećih mjesta, a prema kriteriju UEFA-e Anfield spada u grupu stadiona s 4 zvjezdice.

2006. godine gradsko vijeće Liverpoola odobrilo je istoimenom klubu izgradnju novog stadiona na Stanley parku, oko 270 m dalje od Anfielda, a novi stadion bi trebao imati kapacitet od 60.000 mjesta. Trenutni vlasnici Liverpoola George Gillett i Tom Hicks nemaju dovoljno finansijskih sredstava za gradnju planiranog stadiona.

Kao teren za treninge Liverpool FC koristi terene na Melwoodu u području grada Liverpoola koje se zove West Derby.

Oprema i sponzori
-----------------

Adidas je dugo vremena sponzor FK Liverpool
U trenutku osnutka Liverpool FC imao je slične boje dresa kao i gradski rival Everton. Crne čarape, plavi šorc i plavo-bijeli dresovi činili su opremu od 1892. do 1894. kada je klub zamijenio boje, te narednih 60 godina koristio crveno-bijelu kombinaciju, tj. crveni dres, bijeli šorc i crvene ili bijele čarape. 1901. godine klub je za svoj bedž i logotip odabrao pticu Liverbird koja krasi grb grada Liverpoola.

Bill Shankly je odlučio da odabere potpuno crvenu opremu, smatrajući da crvena boja djeluje upečatljivo i ostavlja psihološki utisak na terenu – crveno kao opasno, moćno i zastrašujuće. Igrači su po prvi put odjenuli potpuno crvenu opremu na utakmici protiv Anderlechta 1964. i od tada je crvena oprema uvijek na igračima kada igraju „kod kuće" na Anfieldu.

Boje opreme kada igrači igraju utakmice u gostima su vremenom varirale, ali najduže su se zadržale 3 kombinacije: siva podloga s crvenim detaljima, zelena podloga s bijelim detaljima i crna podloga sa zlatnim detaljima. Na evropskim takmičenjima (Europa liga i UEFA Liga prvaka) obično su u upotrebi bijeli dresovi, šorcevi i čarape s crvenim detaljima.

Sponzori opreme za Liverpool FC su se vremenom mijenjali, isprva je to bio Umbro (do 1985.), zatim Adidas (1985.-1996.), Reebok (1996.-2006.) i ponovo Adidas (od 2007. do danas). Liverpool FC bio je prvi britanski klub koji je nosio logotip sponzora na svojim dresovima, i to nakon što su postigli sporazum s Hitachijem 1979. godine. Slijedeća tri sponzora bili su: Crown Paints, Candy i Carlsberg. S Carlsbergom je klub potpisao dugogodišnji ugovor o saradnji, koji je trajao preko 17 godina (1992.-2010.). Novi sponzor Liverpoola bit će banka Standard Chartered, čiji će natpis na dresovima igrači nositi od početka sezone 2010./2011.

Zvanični logotip fudbalskog kluba Liverpool je ptica Liverbird (motiv iz grba grada), smještena u sredini štita. Iznad štita nalazi se natpis sa Shanklyjeve kapije – You'll Never Walk Alone. Sa strana se nalaze dva plamena koji simbolizuju vječnu vatru na spomeniku Hillsborough, koja gori u znak sjećanja na stradale navijače u katastrofi iz 1989. godine.

Trenutni sastav
---------------

Steven Gerrard - kapiten 1. tima
Note: Zastave označavaju nacionalnost prema pravilima FIFA-e. Igrači mogu imati nacionalnost izvan FIFA pravila.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Br. |  | Pozicija | Igrač |
| --- | --- | --- | --- |
| 2 | Engleska | O | Nathaniel Clyne |
| 3 | Brazil | S | Fabinho |
| 4 | Nizozemska | O | Virgil van Dijk |
| 5 | Nizozemska | S | Georginio Wijnaldum |
| 6 | Hrvatska | O | Dejan Lovren |
| 7 | Engleska | S | James Milner |
| 8 | Gvineja | S | Naby Keïta |
| 9 | Brazil | N | Roberto Firmino |
| 10 | Senegal | N | Sadio Mané |
| 11 | Egipat | N | Mohamed Salah |
| 12 | Engleska | O | Joe Gomez |
| 13 | Brazil | G | Alisson |
| 14 | Engleska | S | Jordan Henderson *(kapiten)* |
| 15 | Engleska | N | Daniel Sturridge |
| 18 | Španija | O | Alberto Moreno |
| 20 | Engleska | S | Adam Lallana |

 |  | 

| Br. |  | Pozicija | Igrač |
| --- | --- | --- | --- |
| 21 | Engleska | S | Alex Oxlade-Chamberlain |
| 22 | Belgija | G | Simon Mignolet |
| 23 | Švicarska | S | Xherdan Shaqiri |
| 24 | Engleska | N | Rhian Brewster |
| 26 | Škotska | O | Andrew Robertson |
| 27 | Belgija | N | Divock Origi |
| 29 | Engleska | N | Dominic Solanke |
| 32 | Kamerun | O | Joël Matip |
| 47 | Engleska | O | Nathaniel Phillips |
| 48 | Engleska | S | Curtis Jones |
| 50 | Srbija | S | Lazar Marković |
| 62 | Irska | G | Caoimhin Kelleher |
| 64 | Portugal | S | Rafael Camacho |
| 66 | Engleska | O | Trent Alexander-Arnold |
| 68 | Španija | S | Pedro Chirivella |
| 73 | Poljska | G | Kamil Grabara |

 |

Navijači
--------

The Kop je najveća i navijačima najdraža tribina Anfielda
Navijači Liverpoola imaju dva nadimka koji su u upotrebi: The Reds (Crveni) i The Scousers. Liverpool FC ima jedne od najvjernijih i najglasnijih navijača u cijeloj Evropi. Tome u prilog govori činjenica da su karte za domaće utakmice (na Anfieldu) gotovo uvijek rasprodane. Tokom sezone 2008./2009. Liverpool FC je imao 4. prosječnu posjećenost u engleskom fudbalu: na Anfieldu je bilo 44.318 gledalaca po utakmici, što predstavlja 96.8 % ukupnog kapaciteta stadiona.

Neki navijači Liverpoola sebe nazivaju Kopites, što bi značilo da su nekada stojali (kada nije bilo klupa), dok danas sjede na Kopu. Od 1960. godine navijači pred svaku utakmicu pjevaju popularnu pjesmu „You'll Never Walk Alone" (u prijevodu „Nikada nećeš šetati sam/a"). Pjesma originalno potječe iz mjuzikla „Carousel" kojeg su napisali Richard Rodgers i Oscar Hammerstein II. Elvis Presley je jedno vrijeme izvodio pjesmu „You'll Never Walk Alone", a kasnije su i muzičari iz Liverpoola – Garry and the Pacemakers, snimili svoju izvedbu. U čast velikom treneru i menadžeru fudbalskog kluba Liverpool, 2. augusta 1982. otvorena je Shanklyjeva kapija („Shankly Gates") s natpisom „You'll Never Walk Alone".

Vječiti i najveći derbi u Engleskoj je svakako onaj između Liverpoola i Manchester Uniteda
Neki navijači Liverpoola, kao i mnogi drugi u Engleskoj, dugo vremena su bili na meti policije, zbog svog huliganskog i vandalskog ponašanja. Ostali su zapamćeni zbog dva tragična događaja: stradanju navijača Juventusa na stadionu Heysel (Bruxelles, Belgija) 1985. koje su huligani iz Liverpoola stjerali u ćošak, gdje se obrušio zid; i stradanju navijača Liverpoola kada se (zbog prentarpanosti stadiona) srušila tribina na Hillsboroughu (Sheffield, Engleska) 1989. na utakmici FA kupa, protiv Nottingham Forresta. Liverpool FC je zbog tragičnog događaja na Heyselu kažnjen sa 6 godina neigranja u evropskim takmičenjima, dok su engleski klubovi dobili jednu godinu manje. Policija je u Engleskoj pooštrila mjere kazne zbog huliganstva, tako da su danas rijetki incidenti na stadionima.

Liverpool FC ima mnoge rivale od kojih se ističu Everton, Manchester United, Sunderland, Arsenal i Chelsea. Everton je gradski rival iz Liverpoola, pa je ovaj vječiti derbi dobio ime „Merseyside derby" (derbi na istočnoj obali rijeke Mersey). Sunderland, Arsenal i Chelsea su također rivali, ali ne tako popularni kao Everton i Manchester United. United je daleko najveći rival Liverpoolu, što govori činjenica da je posljednji igrač (Phil Chisnall) direktno prešao iz Liverpoola u Manchester United davne 1964. godine.

Najveći rivali fudbalskog kluba Liverpool su:

* Everton FC
* Manchester United
* Sunderland AFC
* Arsenal FC
* Chelsea FC

Struktura uprave kluba
----------------------

|  |  |  |
| --- | --- | --- |
| **vlasnici** | **trenerski kadar** | **ime i prezime** |
| Sjedinjene Američke Države George Gillett\* | Menadžer | Njemačka Jürgen Klopp |
| Sjedinjene Američke Države Tom Hicks\* | Pomoćnik menadžera | Bosna i Hercegovina Željko Buvač |
|  | Trener golmana | Engleska Mike Kelly |
| Trener rezervnog golmana | Nizozemska John Achterberg |
| Stručni štab za medicinu, fitnes, kondiciju i terapije | Australija Peter Brukner  Australija Darren Burgess  Australija Phil Coles |
| Maseri | Engleska Paul Small  Engleska Sylvan Richardson |
| Fizioterapeuti | Engleska Rob Price Engleska Chris Morgan Engleska Matt Konopinski |
| Glavni skaut | Španija Eduardo Macia |
|

\*Otkupili dionice ugovorom teškim 218,9 miliona £ (242,4 miliona €) 6. februara 2007.

Prema Forbesu, u aprilu 2008. godine Liverpool FC je rangiran na 4. mjestu najvrijednijih klubova na svijetu (iza Manchester Uniteda, Real Madrida i Arsenala). Taj ugledni biznis magazin procijenio je ukupnu vrijednost kluba na 605 miliona £ (oko 684,3 miliona €), bez dugova.

Menadžeri koji su vodili Liverpool FC
-------------------------------------

|  |  |
| --- | --- |
| **period** | **ime i prezime** |
| 1892.-1896. | Engleska William E. Barclay / Engleska John McKenna |
| 1896.-1915. | Engleska Tom Watson\* |
| 1920.-1923. | Engleska David Ashworth |
| 1923.-1928. | Škotska Matt McQueen |
| 1928.-1936. | Engleska George Patterson |
| 1936.-1950. | Engleska George Kay |
| 1951.-1956. | Engleska Don Welsh |
| 1956.-1959. | Engleska Phil Taylor |
| 1959.-1974. | Škotska Bill Shankly\*\* |
| 1974.-1983. | Engleska Bob Paisley\*\*\* |
| 1983.-1985. | Engleska Joe Fagan |
| 1985.-1991. | Škotska Kenny Dalglish\*\*\*\* |
| 1991. | Engleska Ronnie Moran |
| 1991.-1994. | Škotska Graeme Souness |
| 1994.-1998. | Engleska Roy Evans |
| 1998. | Engleska Roy Evans / Francuska Gérard Houllier |
| 1998.-2004. | Francuska Gérard Houllier |
| 2004.-2010. | Španija Rafael Benítez |
| 2010.- 2011. | Engleska Roy Hodgson |
| 2011.- 2012. | Škotska Kenny Dalglish |
| 2012.- 2015. | Sjeverna Irska Brendan Rodgers |
| 2015.- | Njemačka Jürgen Klopp |

\* najduže upravljao klubom, punih 19 godina
  
\*\* imao najviše odigranih utakmica (783), od bilo kojeg drugom menadžera
  
\*\*\* najuspješniji menadžer Liverpoola ikada; osvojio 19 trofeja
  
\*\*\*\* postao prvim menadžerom koji je ranije bio igrač u engleskom fudbalu

Istaknute ličnosti kluba
------------------------

|  |  |
| --- | --- |
|  **Nekadašnje zvijezde** * Bill Shankly
* Bob Paisley
* Kenny Dalglish
* Ian Rush
* Ray Clemence
* Michael Owen
* Kevin Keegan
* Bruce Grobbelaar
* Phil Thompson
* John Toshack
* Alan Hansen
* Ian Callaghan
* Tommy Lawrence
* Jimmy Case
* Ian St John
* John Aldridge
* Xabi Alonso
* Vladimír Šmicer
* Gerry Byrne
* Luis García Sanz
* Jerzy Dudek
* Gary Mcallister
* Milan Baroš
* Luis Suárez
* Roger Hunt
* Paul Ince
* Philippe Coutinho
* John Barnes
* Patrik Berger
* Phil Chisnall
* Elisha Scott
* Dietmar Hamann
* Steve McManaman
* Robbie Fowler
* Emile Heskey
* David James
* Paul Walsh
* Emlyn Hughes
* Roy Evans
* Ronnie Moran
* Billy Liddell
* Steve Heighway
* Tommy Smith
* Albert Stubbins
* Gordon Hodgson
* Harry Kewell
* Julian Dicks
* Graeme Souness
* Jermaine Pennant
* Sander Westerveld
* Sami Hyypiä
* John Arne Riise
* Yossi Benayoun
* Robbie Keane
* Fernando Morientes
* Danny Murphy
* Craig Bellamy
* Markus Babbel
* Jari Litmanen
* Peter Beardsley
* Phil Boersma
* Craig Johnston
* Ned Doig
* Raul Meireles
* Karl-Heinz Riedle
* Christian Ziege
* Rigobert Song
* Chris Kirkland
* Maxi Rodríguez
* Ryan Babel
* Andriy Voronin
* Javier Mascherano
* Mohamed Sissoko
* Djibril Cissé
* Terry McDermott
* Papa Bouba Diop
* Christian Poulsen
* Phil Neal
* Vegard Heggem
* Peter Crouch
* Josemi
* Brad Friedel
* Dominic Matteo
* Stig Inge Bjørnebye
* Phil Babb
* Jamie Redknapp
* Sean Dundee
* Mauricio Pellegrino
* Bjørn Tore Kvarme
* Nicolas Anelka
* Bruno Cheyrou
* Alberto Aquilani
* Aly Cissokho
* Jan Mølby
* Fabio Aurélio
* Neil Ruddock
* Álvaro Arbeloa
* Abel Xavier
* Steve Finnan
* Nick Barmby
* Djimi Traoré
* Stewart Downing
* Paul Konchesky
* Andy Carroll
* Albert Riera
* Igor Bišćan
* Brian Hall
* Chris Lawler
* Alec Lindsay
* Roberto Firmino
* Larry Lloyd
* David N'Gog
* Steve Staunton
* Michael Thomas
* Emre Can
* Mark Wright
* Fabinho
* Titi Camara
* John McLaughlin
* Sadio Mané
* John Welsh
* Scott Carson
* Pegguy Arphexad
* Bernard Diomède
* Jørgen Nielsen
* Erik Meijer
* Sebastián Leto
* Anthony Le Tallec
* Emiliano Insúa
* Jan Kromkamp
* Mark González
* Stephen Warnock
* Nabil El Zhar
* Philipp Degen
* Jon Flanagan
* Andrea Dossena
* Sotirios Kyrgiakos
* Raheem Sterling
* Florent Sinama - Pongolle
* Milan Jovanović
* Charles Itandje
* Grégory Vignal
* Daniele Dessena
* Charlie Adam
* Salif Diao
* Xherdan Shaqiri
* Stéphane Henchoz
* Glen Johnson
* Adam Lallana
* Martin Škrtel
* Mamadou Sakho
* Trent Alexander-Arnold
* Daniel Sánchez Ayala
* Naby Keïta
* Daniel Pacheco
* Jonjo Shelvey
* Andrew Robertson
* Stephen Darby
* Nathan Ecclestone
* Loris Karius
* Neil Mellor
* Danny Wilson
* Jay Spearing
* Marko Grujić
* Joe Allen
* Iago Aspas
* Rickie Lambert
* Dominic Solanke
* Krisztián Adorján
* Brad Jones
* Oussama Assaidi
* Suso
* Caoimhin Kelleher
* Lazar Marković
* José Enrique
* Rafael Camacho
* Joël Matip
* Danny Ings
* Sebastián Coates
* Andre Wisdom
* Jack Robinson
* Nathaniel Clyne
* Lloyd Jones
* Rhian Brewster
* Kevin Stewart
* Nathaniel Phillips
* Curtis Jones
* Ádám Bogdán
* Ryan Kent
* Sheyi Ojo
* Pedro Chirivella
* Kamil Grabara
* Ovie Ejaria
* Allan
* Conor Coady
* Harry Wilson
* Taiwo Awoniyi
* Ben Woodburn
* Connor Randall
* Adam Phillips
 | **Sadašnje zvijezde*** Simon Mignolet
* Dejan Lovren
* Joe Gomez
* Alberto Moreno
* Lucas Leiva
* James Milner
* Jordan Henderson
* Mohamed Salah
* Daniel Sturridge
* Alisson
* Virgil van Dijk
* Georginio Wijnaldum
* Alex Oxlade-Chamberlain
* Divock Origi
 |

Kolekcija trofeja
-----------------


|  |  |  |  |
| --- | --- | --- | --- |
|  | **broj osvojenih trofeja** | **naziv trofeja / titula** | **godina osvajanja** |
|  | **x18** <samo Mančester Junajted ima više-19) | **Premier League**, naslov prvaka engleske nogometne Premier lige (**Division 1** 1888-1992) | 1900/01, 1905/06, 1921/22, 1922/23, 1946/47, 1963/64, 1965/66, 1972/73, 1975/76, 1976/77, 1978/79, 1979/80, 1981/82, 1982/83, 1983/84, 1985/86, 1987/88, 1989/90 |
|  | **x7** | **FA Cup**, kup Engleske fudbalske asocijacije | 1965, 1974, 1986, 1989, 1992, 2001, 2006 |
|  | **x7** | **Football League Cup**, ili Liga kup | 1981, 1982, 1983, 1984, 1995, 2001, 2003 |
|  | **x15** | **FA Community Shield** | 1964, 1965, 1966, 1974, 1976, 1977, 1979, 1980, 1982, 1986, 1988, 1989, 1990, 2001, 2006 |
|  | **x5** | **UEFA Champions League**, Liga prvaka | 1977, 1978, 1981, 1984, 2005 |
|  | **x3** | **UEFA Europa League**, Liga Europa | 1973, 1976, 2001 |
|  | **x3** | **UEFA Supercup**, Superkup | 1977, 2001, 2005 |
|

Finala za pamćenje
------------------

Liverpool FC je treći fudbalski klub u Evropi po broju osvojenih naslova pobjednika UEFA Lige prvaka (ukupno 5 titula). Pet trofeja Lige prvaka za Liverpool FC predstavlja engleski rekord, a jedino su više titula osvojili Real Madrid CF iz Španije (9 titula) i AC Milan iz Italije (7 titula). Utakmica s AC Milanom koja se igrala 2005. godine u Istanbulu, proglašena je za najbolju utakmicu dekade u evropskim takmičenjima. Liverpool FC je također igrao u finalu Lige prvaka 2007. godine u Atini, gdje je poražen od AC Milana s 2-1.


| **Kup prvaka (šampiona)\* 1977.** 25. maj 1977. stadion Olimpico – Rim, Italija |
| --- |
| Liverpool FC Engleska | **3 - 1** | Njemačka Borrusia Mönchengladbach |
| golovi: |
|  T. McDermott 29'  T. Smith 67'  P. Neal 85' (P) |  |  A. Simonsen 50' |
| sastavi: |
| Ray Clemence, Phil Neal, Joey Jones, Tommy Smith, Emlyn Hughes (K), Jimmy Case, Ray Kennedy, Ian Callaghan, Terry McDermot, Kevin Keegan, Steve Heighway |  | Wolfgang Kneib, Berti Vogts (K), Hans Klinkhammer, Hans-Jürgen Wittkamp, Frank Schäffer, Horst Wohlers  ( Wilfried Hannes), Herbert Wimmer  ( Christian Kulik), Ulli Stielike, Rainer Bonhof, Allan Simonsen, Jupp Heynckes |
| menadžeri (treneri): |
| Bob Paisley Engleska |  | Njemačka Udo Lattek |
| sudija: Francuska Robert Wurtz |

| **Kup prvaka (šampiona)\* 1978.** 10. maj 1978. stadion Wembley – London, Engleska |
| --- |
| Liverpool FC Engleska | **1 - 0** | Belgija Club Brugge KV |
| gol: |
|  K. Dalglish 64' |  |  |
| sastavi: |
| Ray Clemence, Phil Neal, Phil Thompson, Alan Hansen, Emlyn Hughes (K), Jimmy Case  ( Steve Heighway), Ray Kennedy, Graeme Souness, Terry McDermot, David Fairclough, Kenny Dalglish |  | Birger Jensen, Fons Bastijns (K), Eddie Krieger, Georges Leekens, Gino Maes  ( Jos Volders), Julien Cools, Danny Decubber, René Vandereycken, Lajos Kü  ( Dirk Sanders), Jan Simeon, Jan Sørensen |
| menadžeri (treneri): |
| Bob Paisley Engleska |  | Austrija Ernst Happel |
| sudija: Nizozemska Charles Corver |

| **Kup prvaka (šampiona)\* 1981.** 27. maj 1981. stadion Parc des Princes – Paris, Francuska |
| --- |
| Liverpool FC Engleska | **1 - 0** | Španija Real Madrid CF |
| gol: |
|  A. Kennedy 82' |  |  |
| sastavi: |
| Ray Clemence, Phil Neal, Phil Thompson (K), Alan Hansen, Alan Kennedy, Sammy Lee, Terry McDermot, Graeme Souness, Ray Kennedy, Kenny Dalglish  ( Jimmy Case), David Edward Johnson |  | Agustín González Santiago, Rafael García Cortés ( Francisco Pineda), Antonio García Navajas, Andrés Sabido Martín, Vicente del Bosque, Ángel Pérez García, José Antonio Camacho, Ulie Stielike, Juan Gómez González – Juanito, Carlos Alonso González – Santillana (K), Laurie Cunningham |
| menadžeri (treneri): |
| Bob Paisley Engleska |  | Socijalistička Federativna Republika Jugoslavija Vujadin Boškov |
| sudija: Mađarska Károly Palotai |

| **Kup prvaka (šampiona)\* 1984.** 30. maj 1984. stadion Olimpico – Rim, Italija |
| --- |
| Liverpool FC Engleska | **1 - 1  5 - 3 (p)** | Italija AS Roma |
| golovi: |
|  P. Neal 13' |  |  R. Pruzzo 42' |
| penali: |
| S. Nicol  P. Neal  G. Souness  I. Rush  A. Kennedy  |  |  A. Di Bartolomei  B. Conti  U. Righetti  F. Graziani |
| sastavi: |
| Bruce Grobbelaar, Phil Neal, Alan Kennedy, Alan Hansen, Mark Lawrenson, Craig Johnston  ( Steve Nicol), Sammy Lee, Graeme Souness (K), Ian Rush, Kenny Dalglish  ( Michael Robinson), Ronnie Whelan |  | Franco Tancredi, Sebastiano Nela, Michele Nappi, Dario Bonetti, Paulo Roberto Falcão, Ubaldo Righetti, Bruno Conti, Toninho Cerezo  ( Mark Strukelj), Roberto Pruzzo  ( Odoacre Chierico), Agostino Di Bartolomei (K), Francesco Graziani |
| menadžeri (treneri): |
| Joe Fagan Engleska |  | Švedska Niels Liedholm |
| sudija: Švedska Erik Frederiksson |

\* ranije se takmičenje UEFA Liga prvaka zvalo Kup prvaka (šampiona)

| **UEFA Liga prvaka 2005.** 25. maj 2005. stadion Olimpico Atatürk – Istanbul, Turska |
| --- |
| Liverpool FC Engleska | **3 - 3  6 - 5 (p)** | Italija AC Milan |
| golovi: |
|  S. Gerrard 54'  V. Šmicer 56'  X. Alonso 60' |  |  P. Maldini 1'  H. Crespo 39'  H. Crespo 40' |
| penali: |
| D. Hamman  D. Cissé  J. A. Riise  V. Šmicer  |  |  Serginho  A. Pirlo  J. D. Tomasson  Kaká  A. Ševčenko |
| sastavi: |
| Jeržy Dudek, Steve Finnan ( Dietmar Hamman), Sami Hyypiä, Jamie Carragher, Djimi Traoré, Harry Kewell ( Vladimír Šmicer), Xabi Alonso, Steven Gerrard (K), John Arne Riise, Luis Javier García Sanz, Milan Baroš  ( Djibril Cissé) |  | Nélson de Jesus Silva - Dida, Marcos Evangelista de Moraes - Cafu, Jaap Stam, Paolo Maldini (K), Alessandro Nesta, Andrea Pirlo, Clarence Seedorf ( Sérgio Cláudio dos Santos – Serginho), Gennaro Gattuso ( Rui Manuel César Costa), Ricardo Izecson dos Santos Leite - Kaká, Hernán Crespo ( Jon Dahl Tomasson), Andrij Ševčenko |
| menadžeri (treneri): |
| Rafael Benítez Španija |  | Italija Carlo Ancelotti |
| sudija: Španija Manuel Mejuto González |

Rekordi i nagrade
-----------------

Prvu utakmicu koju je Liverpool FC odigrao, dobio je rezultatom 8-0 protiv Higher Waltona u Lancashire ligi. Ian Callaghan drži rekord po broju nastupa za klub – odigrao ukupno 857 utakmica za Liverpool FC (19 sezona od 1958.-1978.), kao i po broju nastupa u utakmicama Engleskog fudbalskog prvenstva (ukupno 640 utakmica). Preko 500 nastupa za Liverpool FC ima i Jamie Carragher.

Rekorder svih vremena po broju golova za Liverpool FC je Ian Rush koji je dao 346 golova. Drugi po broju golova je Roger Hunt (245 golova), a treći je Gordon Hodgson (240 golova). Hodgson je postavio rekord od 17 het-trikova za Liverpool FC. Pet je fudbalera koji su igrajući za Liverpool FC postigli 5 golova u jednoj utakmici: John Miller, Andy McGuigan, John Evans, Ian Rush i Robbie Fowler. Steven Gerrard je fudbaler Liverpoola koji je dao najviše golova na evropskim takmičenjima (ukupno 29).

Najveća pobjeda koju je Liverpool FC ostvario je 11-0 protiv kluba Strømsgodset IF 1974. godine. 1989. godine Liverpool FC je na Anfieldu pobijedio Crystal Palace s 9-0. Najveći poraz fudbaleri Liverpoola su doživjeli 1954. kada ih je Birmingham City savladao s 9-1. Pobjeda Liverpoola od 8-0 protiv Beşiktaşa J.K. najveća je u historiji UEFA Lige prvaka.

Po izboru navijača (oko 110.000 navijača glasalo na anketiranju) 2006. godine, tri najistaknutija fudbalera Liverpoola svih vremena su Kenny Dalglish, Steven Gerrard i Ian Rush. Nagrade za uspjeh u Liverpoolu dobila su 3 igrača: Michael Owen, Ian Rush i Steven Gerrard. Owen je dobio prestižnu nagradu Ballon d'Or, Rush koji je postigao 32 gola 1984. godine dobio je evropsku zlatnu kopačku, a Gerrard je izabran za klupskog fudbalera godine 2005. po izboru UEFA-e.

Izvori
------

1. ↑  Bob Paisley, LFC 6.12.2008.
2. ↑  The Heysel Disaster - BBC, 29.5.2000.
3. ↑  Kenny Dalglish, LFC 6.12.2008.
4. ↑  Fans crushed at Hillsborough - BBC, 12.9.2006.
5. ↑  Houllier acclaims Euro triumph - BBC sport, 16.5.2001.
6. ↑  Liverpool appoint Hodgson, LFC 1.7.2010.
7. ↑  New LFC away kit, LFC 8.6.2010.
8. ↑  Liverpool agree SCB deal - CNN, 14.9.2009.
9. ↑  Classic LFC songs - This is Anfield, 28.2.2010.
10. ↑  „Henderson appointed Liverpool captain". Liverpool F.C.. 10. 7. 2015.. Pristupljeno 4. 12. 2018.
11. ↑  „Barclays Premier League Attendance - ITV Sport, 23.12.2008.". Arhivirano iz originala na datum 2009-09-04. Pristupljeno 2010-10-23.
12. ↑  LFC Records, LFC 1.12.2008.
13. ↑  LFC Records, LFC 6.11.2007.
14. ↑  UEFA.com - Beşiktaş JK, 06.11.2007.

Eksterni linkovi
----------------

***Liverpool F.C.*** na Wikimedijinoj ostavi

* Oficijelna web stranica Liverpoola
* Članci i statistika Liverpoola
* Liverpool FC na Facebooku
* Liverpool FC na Twitteru
* Kratki opisi, historija kluba, rezultati i statistika u trenutnoj sezoni Arhivirano 2011-02-03 na Wayback Machine-u

| * p
* r
* u
Prvaci FA Premier lige |
| --- |
| Preston North End (1888-1889)  • Preston North End (1889-1890)  • Everton (1890-1891)  • Sunderland (1891-1892)  • Sunderland (1892-1893)  • Aston Villa (1893-1894)  • Sunderland (1894-1895)  • Aston Villa (1895-1896)  • Aston Villa (1896-1897)  • Sheffield United (1897-1898)  • Aston Villa (1898-1899)  • Aston Villa (1899-1900)  • Liverpool (1900-1901)  • Sunderland (1901-1902)  • Sheffield Wednesday (1902-1903)  • Sheffield Wednesday (1903-1904)  • Newcastle United (1904-1905)  • Liverpool (1905-1906)  • Newcastle United (1906-1907)  • Manchester United (1907-1908)  • Newcastle United (1908-1909)  • Aston Villa (1909-1910)  • Manchester United (1910-1911)  • Blackburn Rovers (1911-1912)  • Sunderland (1912-1913)  • Blackburn Rovers (1913-1914)  • Everton (1914-1915)  • /  • /  • /  • /  • West Bromwich Albion (1919-1920)  • Burnley (1920-1921)  • Liverpool (1921-1922)  • Liverpool (1922-1923)  • Huddersfield Town (1923-1924)  • Huddersfield Town (1924-1925)  • Huddersfield Town (1925-1926)  • Newcastle United (1926-1927)  • Everton (1927-1928)  • Sheffield Wednesday (1928-1929)  • Sheffield Wednesday (1929-1930)  • Arsenal (1930-1931)  • Everton (1931-1932)  • Arsenal (1932-1933)  • Arsenal (1933-1934)  • Arsenal (1934-1935)  • Sunderland (1935-1936)  • Manchester City (1936-1937)  • Arsenal (1937-1938)  • Everton (1938-1939)  • /  • /  • /  • /  • /  • /  • /  • Liverpool (1946-1947)  • Arsenal (1947-1948)  • Portsmouth (1948-1949)  • Portsmouth (1949-1950)  • Tottenham Hotspur (1950-1951)  • Manchester United (1951-1952)  • Arsenal (1952-1953)  • Wolverhampton Wanderers (1953-1954)  • Chelsea (1954-1955)  • Manchester United (1955-1956)  • Manchester United (1956-1957)  • Wolverhampton Wanderers (1957-1958)  • Wolverhampton Wanderers (1958-1959)  • Burnley (1959-1960)  • Tottenham Hotspur (1960-1961)  • Ipswich Town (1961-1962)  • Everton (1962-1963)  • Liverpool (1963-1964)  • Manchester United (1964-1965)  • Liverpool (1965-1966)  • Manchester United (1966-1967)  • Manchester City (1967-1968)  • Leeds United (1968-1969)  • Everton (1969-1970)  • Arsenal (1970-1971)  • Derby County (1971-1972)  • Liverpool (1972-1973)  • Leeds United (1973-1974)  • Derby County (1974-1975)  • Liverpool (1975-1976)  • Liverpool (1976-1977)  • Nottingham Forest (1977-1978)  • Liverpool (1978-1979)  • Liverpool (1979-1980)  • Aston Villa (1980-1981)  • Liverpool (1981-1982)  • Liverpool (1982-1983)  • Liverpool (1983-1984)  • Everton (1984-1985)  • Liverpool (1985-1986)  • Everton (1986-1987)  • Liverpool (1987-1988)  • Arsenal (1988-1989)  • Liverpool (1989-1990)  • Arsenal (1990-1991)  • Leeds United (1991-1992)  • Manchester United (1992-1993)  • Manchester United (1993-1994)  • Blackburn Rovers (1994-1995)  • Manchester United (1995-1996)  • Manchester United (1996-1997)  • Arsenal (1997-1998)  • Manchester United (1998-1999)  • Manchester United (1999-2000)  • Manchester United (2000-2001)  • Arsenal (2001-2002)  • Manchester United (2002-2003)  • Arsenal (2003-2004)  • Chelsea (2004-2005)  • Chelsea (2005-2006)  • Manchester United (2006-2007)  • Manchester United (2007-2008)  • Manchester United (2008-2009)  • Chelsea (2009-2010)  • Manchester United (2010-2011)  • Manchester City (2011-2012)  • Manchester United (2012-2013)  • Manchester City (2013-2014)  • Chelsea (2014-2015)  • Leicester City (2015-2016)
  • Chelsea (2016-2017)  • Manchester City (2017-2018)  • Manchester City (2018-2019)  • Liverpool (2019-2020)  • Manchester City (2020-2021)  • Manchester City (2021-2022) |